Α4-0267/96

Απόφαση επί της κοινής θέσης η οποία καθορίστηκε από το Συμβούλιο για την έκδοση της απόφασης του Συμβουλίου όσον αφορά την καθιέρωση διαδικασίας για την αμοιβαία ανταλλαγή πληροφοριών και δεδομένων που προέρχονται από τα δίκτυα και τους μεμονωμένους σταθμούς μετρήσεως της ρυπάνσεως του αέρα του περιβάλλοντος στα κράτη μέλη (C4-0330/96 - 94/0194 (SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0330/96 - 94/0194(SYN),

- έχοντας υπόψη τη γνωμοδότησή του σε πρώτη ανάγνωση ((EE C 166, 3.7.1995, σελ. 174)) επί της πρότασης της Επιτροπής προς το Συμβούλιο, COM(94)0345 ((EE C 281, 7.10.1994, σελ. 9)),

- έχοντας υπόψη την τροποποιημένη πρόταση της Επιτροπής, COM(95)0468 ((EE C 30, 3.2.1996, σελ. 8)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση σε δεύτερη ανάγνωση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0267/96),

1. τροποποιεί την κοινή θέση ως ακολούθως[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Τίτλος

>Αρχικό κείμενο>

Απόφαση του Συμβουλίου για την καθιέρωση διαδικασίας για την αμοιβαία ανταλλαγή πληροφοριών και δεδομένων που προέρχονται από τα δίκτυα και τους μεμονωμένους σταθμούς μετρήσεως της ρυπάνσεως του αέρα του περιβάλλοντος στα κράτη μέλη

>Κείμενο μετά την ψηφοφορία στο ΕΚ>

Απόφαση του Συμβουλίου για τη μέτρηση και ανταλλαγή πληροφοριών για τη ρύπανση του αέρα του περιβάλλοντος στα κράτη μέλη

(Τροπολογία 2)

Άρθρο 4, παράγραφος 3

>Αρχικό κείμενο>

3. Το αργότερο έξι μήνες μετά την έναρξη ισχύος της παρούσας απόφασης, η Επιτροπή θέτει στη διάθεση των κρατών μελών την υπάρχουσα βάση δεδομένων που περιέχει τις πληροφορίες που έχουν ήδη συγκεντρωθεί από τις υπηρεσίες της σχετικά με το θέμα, καθώς και λογισμικό που επιτρέπει την αξιοποίηση και την ενημέρωση των πληροφοριών αυτών. Τα κράτη μέλη διορθώνουν, τροποποιούν και/ή συμπληρώνουν αυτές τις πληροφορίες. Τα ενημερωμένα ηλεκτρονικά αρχεία αποστέλλονται στην Επιτροπή κατά τη διάρκεια του δεύτερου έτους μετά την έναρξη ισχύος της παρούσας απόφασης και το αργότερο την 1η Οκτωβρίου.

>Κείμενο μετά την ψηφοφορία στο ΕΚ>

3. Το αργότερο έξι μήνες μετά την έναρξη ισχύος της παρούσας απόφασης, η Επιτροπή θέτει στη διάθεση των κρατών μελών την υπάρχουσα βάση δεδομένων που περιέχει τις πληροφορίες που έχουν ήδη συγκεντρωθεί από τις υπηρεσίες της σχετικά με το θέμα, καθώς και λογισμικό που επιτρέπει την αξιοποίηση και την ενημέρωση των πληροφοριών αυτών. Τα κράτη μέλη διορθώνουν, τροποποιούν και/ή συμπληρώνουν αυτές τις πληροφορίες. Τα ενημερωμένα ηλεκτρονικά αρχεία αποστέλλονται στην Επιτροπή κατά τη διάρκεια του δεύτερου έτους μετά την έναρξη ισχύος της παρούσας απόφασης και το αργότερο την 1η Οκτωβρίου. Τα δεδομένα αυτά διατίθενται στο κοινό κατόπιν σχετικής αιτήσεως.

(Τροπολογία 3)

Άρθρο 5, παράγραφος 6

>Αρχικό κείμενο>

6. Η Επιτροπή ενσωματώνει τα διαβιβαζόμενα στοιχεία στη βάση δεδομένων που τηρεί και ετοιμάζει κάθε χρόνο τεχνική έκθεση σχετικά με τις πληροφορίες που συγκεντρώθηκαν, θέτει δε στη διάθεση των κρατών μελών την ενημερωμένη βάση δεδομένων «αποτελέσματα». Η έκθεση βασίζεται αποκλειστικά και μόνο σε επικυρωμένα δεδομένα.

>Κείμενο μετά την ψηφοφορία στο ΕΚ>

6. Η Επιτροπή ενσωματώνει τα διαβιβαζόμενα στοιχεία στη βάση δεδομένων που τηρεί και ετοιμάζει κάθε χρόνο τεχνική έκθεση σχετικά με τις πληροφορίες που συγκεντρώθηκαν, θέτει δε στη διάθεση των κρατών μελών την ενημερωμένη βάση δεδομένων «αποτελέσματα». Οι πληροφορίες αυτές διατίθενται επίσης στο κοινό κατόπιν σχετικής αιτήσεως. Η έκθεση βασίζεται αποκλειστικά και μόνο σε επικυρωμένα δεδομένα.

(Τροπολογία 4)

Άρθρο 5, παράγραφος 6α (νέα)

>Κείμενο μετά την ψηφοφορία στο ΕΚ>

6α. Η Επιτροπή ετοιμάζει γενική έκθεση προς κοινοποίηση επίσης στο κοινό, στην οποία συνοψίζονται τα συλλεγέντα δεδομένα και εκτίθενται οι γενικές τάσεις όσον αφορά την ποιότητα του αέρα στην Ευρωπαϊκή Ένωση.